Source: https://www.tyoelakelakipalvelu.fi/telp-publishing/vepa/document.faces?document_id=300908
Timestamp: 2020-08-03 18:07:48+00:00

Document:
TyEL 64 § 3 mom. Eläkkeen karttuminen työansioista
YEL 61 § 3 mom. Eläkkeen karttuminen kokonaistyötulosta
MYEL 68 § 3 mom. Eläkkeen karttuminen kokonaistyötulosta
MEL 66 § 3 mom. EIäkkeen karttuminen työansioista erityisin karttumisprosentein
VaEL 53 § 3 mom. Eläkkeen karttumisprosentit
KuEL 40 § 5 mom. Karttumisprosentit
Henkilöllä on oikeus eläkkeessään korotetun karttuman osuuteen myös silloin, kun hän on työskennellyt työntekijänä tai yrittäjänä muussa EU-maassa Suomen korotettuun karttumaan oikeuttavan ikäisenä.
Tämä perustuu siihen, että EU:n sosiaaliturva-asetukset edellyttävät muiden EU-maiden vakuutuskausien rinnastamista sekä tosiseikkojen ja tapahtumien rinnastamista.
Kun lasketaan korotetun karttuman osuutta, rinnastetaan toisen EU-maan työskentelyyn perustuva vakuutusaika Suomessa työskentelyyn. Tällöin otetaan huomioon seuraavat asiat:
Korotetun karttuman osuus vanhuuseläkkeessä
Toisen EU-maan rinnastettava työskentely otetaan huomioon enintään Suomen vanhuuseläkkeen eläketapahtumakuukauden loppuun, kun korotusta lasketaan vanhuuseläkkeeseen. Jos työskentely on päättynyt ennen tätä ajankohtaa, työskentely otetaan huomioon työskentelyn päättymisajankohtaan saakka. Korotusta ei lasketa siltä ajalta, miltä henkilö on saanut eläkettä muusta EU-maasta tai Suomesta.
Toisen EU-maan rinnastettava työskentely otetaan huomioon enintään Suomen eläketapahtumavuotta edeltävän vuoden loppuun saakka, kun korotettu karttuma lasketaan työkyvyttömyys- tai perhe-eläkkeeseen. Jos Suomen eläkkeessä ei ole tulevaa aikaa, toisen EU-maan työskentely otetaan huomioon enintään Suomen eläketapahtumakuukauden loppuun. Korotusta ei lasketa siltä ajalta, miltä henkilö on saanut eläkettä toisesta EU-maasta tai Suomesta.
Jos henkilön työskentely Suomessa on tapahtunut ennen 1.1.2005, korotetun karttuman ansioperusteena on henkilön sen työsuhteen eläkepalkka, johon tuleva aika olisi liitetty, jos hän olisi tullut työkyvyttömäksi viimeisen Suomen työsuhteen päättyessä.
henkilön ikää vastaavalla 1,5 prosentin vuotuisen karttumisprosentin ylittävällä osalla.
Korotetun karttuman osuus teoreettisessa eläkkeessä kerrotaan elinaikakertoimella. Korotetun karttuman osuus voi muodostua useammasta eri jaksosta.
Kun lasketaan korotetun karttuman osuutta, otetaan huomioon henkilön ne työskentelyjaksojen kuukaudet toisessa EU-maassa, miltä ajalta hänen iän mukainen karttumisprosenttinsa Suomessa olisi ylittänyt 1,5 prosenttia.

References: § 3
 § 3
 § 3
 § 3
 § 3
 § 5